section_heading: Prevrat u lipnju 1943.
paragraph_text: Nacionalistička frakcija vojske, okupljena oko Skupine ujedinjenih časnika (Grupo de Oficiales Unidos GOU, osnovana u ožujku 1943.) protiveći se i korupciji i ljevici, svrgnula je državnim udarom Castilla 4. lipnja 1943. Sastavljena inicijativom pukovnika Miguela A. Montesa i Urbana de la Vege, GOU je kao glavne članove uključivala pukovnika Juana Dominga Peróna i Enriquea P. Gonzáleza. Kao simpatizeri Nacističke Njemačke i fašističke Italije,<ref>Felipe Pigna, 2006, str.304 GOU je postavila generala Pedra Ramireza za šefa države unatoč tomu što se general Arturo Rawson nakratko pokušao dokopati vlasti.